বালিগঞ্জ ময়দান ক্যাম্পের আবাসন থেকে উদ্ধার হল এক কিশোরের ঝুলন্ত দেহ। ঘটনা নিয়ে অস্বাভাবিক মৃত্যুর মামলা দায়ের করে তদন্ত শুরু করেছে পুলিশ।পুলিশ সূত্রে খবর, শুক্রবার ভোর সাড়ে পাঁচটা নাগাদ বালিগঞ্জ ময়দান ক্যাম্প আবাসন থেকে থানায় আত্মহত্যার খবর আসে৷ সঙ্গে সঙ্গেই ওই আবাসনে যায় পুলিশ৷ ফ্ল্যাট নম্বর পি-১৬০ থেকে উদ্ধার করা হয় মায়াঙ্ক কুমারের(১৫) দেহ৷ ঘরের মধ্যে গলায় বেড কভার জড়নো অবস্থায় ছিল দেহ৷ রাত ২’টো নাগাদ মায়াঙ্কের বাই বাথরুমে যাওয়ার পথে এই দৃশ্য দেখে বাড়ির অন্যান্যদের জানায়৷